​​​​​​​​​> כיצד מעוררים עניין ומעורבות בשיעורים?
> כיצד משפיעים על הנוכחות בכיתה?
> כיצד מבטיחים שהידע שנרכש בקורס לא ייעלם בתום הבחינה?
> כיצד הופכים את הידע התיאורטי ליישומי?
הוראה בהשכלה הגבוהה מציבה בפני חברי הסגל אתגרים מגוונים. חלקם הגדול משותפים לרבים מאיתנו וניתן ללמוד מנסיונם של אחרים ואף לחשוב יחד על פתרונות אפשריים.
היחידה לקידום איכות ההוראה והלמידה מכנסת מפגשים חודשיים של חברי הסגל לדיון בסוגיות בתחום ההוראה והלמידה.מטרת המפגשים ליצור הזדמנויות לסגל לחלוק ידע, להחליף רעיונות וללמוד זה מזה, להתייעץ ולהתלבט יחד בשאלות על הוראה שמעסיקות את חברי הסגל.
לאור המעבר להוראה מקוונת אנו מקדישים את מפגשי הפורום בתקופה זו לדיון באתגרים שונים של ההוראה המקוונת.
השיעורים בתחומי המדעים וההנדסה מבוססים על כתיבה אינטנסיבית של משוואות ותרשימים על הלוח.
המעבר להוראה מקוונת הציב למרצים רבים קושי טכני ומהותי בפריסת החומר בפורמט החדש.
במפגש זה דנו בכלים שונים להצגת החומר בשיעורי המדעים המקוונים ובהשלכות של השינוי שנאלצו המרצים לעשות על העיבוד וההבנה של המידע בתהליך הלימוד.
מציגים: פרופ' אברהם באר (מכון המים ופיסיקה), ד"ר ליאור עטייה (הנדסת מכונות) וד"ר ענבל צרפתי-ברעד (מרכז חוסידמן, מלמדת במחלקה להנדסת ביוטכנולוגיה).
מפגש שני - "מעבר למסך - אינטראקציה עם סטודנטים בשיעורים מקוונים. דיון על מעורבות סטודנטים בשיעורי zoom"
דיאלוג ואינטראקציה בשיעור הם אבני יסוד בתהליך הלימוד בתחומים ההומאניים. מרצים רבים חשים שהשימוש במערכת הזום פגע ביכולתם לנהל דיונים פורים עם הסטודנטים, ושינה את אופיו של תהליך היצירה המשותף בשיעור ואת טיב הקשר שנבנה במהלכו. במפגש זה עסקנו במגבלות ובאפשרויות שמציבים הכלים הדיגיטליים בהוראה המקוונת ובאופן שבו ניתן להגביר את המעורבות וההשתתפות של הסטודנטים בשיעורים המקוונים.
​את סדרת המפגשים בשנת תש"פ פתח נשיא האוניברסיטה פרופ' דניאל חיימוביץ'.
ביום ה' 21.11.19, בין השעות 13:00 - 14:30.
נושא המפגש: חברי הסגל כמובילי מחקר יד ביד עם חינוך דור העתיד.
נשיא האוניברסיטה דיבר על החזון והאני מאמין של האוניברסיטה לשילוב מחקר ועבודה באוניברסיטה במקביל ללימוד והנחלת הידע לסטודנטים, לדור העתיד.
הפורום התקיים ביום שני, 16.12.2019, בין השעות 11.30-13 באולם רותם, בית הסטודנט, קומה שנייה.
נושא המפגש : שיטות הוראה "ישנות" ויחס הוגן, הוצג ע"י פרופ' אברהם באר ממכון צוקרברג לחקר המים​.
המרצה שיתף את חברי הפורום באופן ההוראה ובהתמודדות שלו עם כיתה גדולה בקורס שירות בפיסיקה.
​הפורום התקיים ביום שלישי, 14.1.2020 בין השעות 10:00-11:30 באולם אורן, בניין 26.
נושא המפגש : ​הוראה בכיתה של 120 עם חווית למידה של מורה פרטי הוצג ע"י פרופ' אלי לואיס מהפקולטה למדעי הבריאות.